প্রধান অতিথি মতিয়া চৌধুরী বলেন, বাংলাদেশের বিশাল জনগোষ্ঠির খাদ্য নিরাপত্তা নিশ্চিতকরণ, কর্মসংস্থান সৃষ্টি এবং দারিদ্র্য বিমোচনে কৃষি খাতের অবদান উল্লেখযোগ্য। সাড়ে সাতকোটি মানুষের জায়গায় বর্তমানে ১৬ কোটি মানুষের খাদ্য সংস্থান মিটিয়ে আজ আমাদের দেশ খাদ্যে উদ্বৃত্ত এবং বিদেশেও রপ্তানী করছি, এসব সম্ভব হয়েছে জননেত্রী শেখ হাসিনার সরকারের জন্য। বিভিন্ন ফসলের হাইব্রিড প্রচলন করার ফলে আমরা অসময়ে এখন অনেক ফসল পেতে পারি। এখন আমরা জিএম ফসলের দিকে এগুচ্ছি। কৃষি সংশ্লিষ্ট বিভিন্ন প্রতিষ্ঠানের বিজ্ঞানীদের উদ্দেশ্যে বলেন গবেষণা কার্যক্রম চালানোর ক্ষেত্রে খুব সাবধানতা অবলম্বন করতে হবে, যাতে করে কৃষিক্ষেত্রে কোনো খারাপ প্রভাব না পড়ে। আমরা প্রমাণ করেছি প্রাজ্ঞ নেতৃত্ব এবং দেশপ্রেম থাকলে শত প্রতিকুলতার মধ্যেও যে কোন সফলতা অর্জন করা সম্ভব। বায়োটেকনোলজির মতো ভূমি এবং পরিবেশ রক্ষাকারী প্রযুক্তিকে আরো বেশি বেশি প্রয়োগ করে আধুনিক কৃষি ব্যবস্থা গড়ে তুলতে সবাইকে সচেষ্ট থাকতে অনুরোধ করেন।